b'\n_START_ARTICLE_\nSrednja anomalija\n_START_PARAGRAPH_\nSrednja anomalija (oznaka M) je v astronomiji in astrodinamiki eden izmed \xc5\xa1estih elementov tira, ki dolo\xc4\x8dajo lego in hitrost nebesnega telesa. Srednja anomalija dolo\xc4\x8da lego telesa glede na periapsido. Ker tirnica nebesnega telesa obi\xc4\x8dajno ni kro\xc5\xbenica, je dolo\xc4\x8danje kota od izbrane smeri do telesa te\xc5\xbeje. Zaradi tega se uporablja srednja anomalija, ki jo pravzaprav dolo\xc4\x8da razmerje med spremembo srednje anomalije v odnosu do polnega kota ali , kjer je t \xc4\x8das, ki je potekel od srednje anomalije  do , T pa je obhodni \xc4\x8das. Pove kolik del obhodnega \xc4\x8dasa je potekel od zadnjega prehoda periapsidne to\xc4\x8dke. Pove tudi, kje bi bilo nebesno telo, \xc4\x8de bi se gibalo s stalno hitrostjo po kro\xc5\xbenici._NEWLINE_Meri se v kotnih meskih enotah. \xc4\x8ce jo merimo v radianih, ima ob prehodu periapside vrednost 0 in pri vsakem naslednjem prehodu periapside ima vrednost mnogokratnika 2\xcf\x80. Vrednost se vedno podaja za dolo\xc4\x8deno epoho._NEWLINE_Na prilo\xc5\xbeeni sliki to pomeni, da je kro\xc5\xbeni izsek z-c-y enak elipti\xc4\x8dnemu izseku z-s-p pomno\xc5\xbeenemu z razmerjem med veliko in malo polosjo tirnice. Velja tudi, da je plo\xc5\xa1\xc4\x8dina izseka z-c-y enaka izseku x-s-z.'